# **Brevskabelon 5 – uddannelse til hf-eksamen**

**Tilbud om foreløbig plads til ansøger direkte fra 9. klasse, hvor det først senere kan afgøres, om vedkommende har retskrav på optagelse**

Kære [ansøgers fulde navn]

Du har søgt om at blive optaget på uddannelse til hf-eksamen og er blevet fordelt via en central elevfordelingsmekanisme.

Vi kan derfor tilbyde dig en foreløbig plads her hos os på [institutionens navn]. Det betyder, at du kan starte efter sommerferien, *hvis* du opfylder betingelserne for at blive optaget på uddannelsen. Du er altså ikke blevet endeligt optaget endnu.

Fra den [9. maj 2024] kan du logge på Optagelse.dk og se, hvilken transporttid og folkeregisteradresse der er lagt til grund for fordelingen til [institutionens navn].

[Indsæt evt.: Hvis du ikke selv har ønsket plads hos os, da du udfyldte din ansøgning på Optagelse.dk, vil du inden for kort tid modtage en afgørelse fra den region, du bor i. I afgørelsen vil der også være en vejledning til, hvordan du kan anmode om at få din ansøgning genbehandlet.]

Du kan se betingelserne for at blive optaget på uddannelsen i det vedlagte bilag.

**Den videre proces**

[Senest medio juni], hvor vi kan se resultaterne af dine afsluttende standpunktskarakterer, kan vi afgøre, om du opfylder adgangskravene. Hvis du opfylder adgangskravene, vil du hurtigt få besked om, at du er blevet endeligt optaget på uddannelsen til hf-eksamen på [institutionens navn].

Hvis du ikke opfylder alle adgangskravene, kan vi ikke optage dig på uddannelsen.